ΚΑΝΟΝΙΣΜΟΣ (ΕΕ) 2022/1465 ΤΗΣ ΕΠΙΤΡΟΠΗΣ

της 5ης Σεπτεμβρίου 2022

για την τροποποίηση του παραρτήματος I του κανονισμού (ΕΚ) αριθ. 1334/2008 του Ευρωπαϊκού Κοινοβουλίου και του Συμβουλίου όσον αφορά ορισμένες αρτυματικές ύλες

(Κείμενο που παρουσιάζει ενδιαφέρον για τον ΕΟΧ)

Η ΕΥΡΩΠΑΪΚΗ ΕΠΙΤΡΟΠΗ,

Έχοντας υπόψη τη Συνθήκη για τη λειτουργία της Ευρωπαϊκής Ένωσης,

Έχοντας υπόψη τον κανονισμό (ΕΚ) αριθ. 1334/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για αρωματικές ύλες και ορισμένα συστατικά τροφίμων με αρωματικές ιδιότητες που χρησιμοποιούνται εντός και επί των τροφίμων και για την τροποποίηση του κανονισμού (ΕΟΚ) αριθ. 1601/91 του Συμβουλίου, του κανονισμού (ΕΚ) αριθ. 2232/96, του κανονισμού (ΕΚ) αριθ. 110/2008 και της οδηγίας 2000/13/ΕΚ (1), και ιδίως το άρθρο 11 παράγραφος 3,

Έχοντας υπόψη τον κανονισμό (ΕΚ) αριθ. 1331/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για τη θέσπιση ενιαίας διαδικασίας έγκρισης για τα πρόσθετα τροφίμων, τα ένζυμα τροφίμων και τις αρωματικές ύλες τροφίμων (2), και ιδίως το άρθρο 7 παράγραφος 5,

Εκτιμώντας τα ακόλουθα:

(1) Το παράρτημα I του κανονισμού (ΕΚ) αριθ. 1334/2008 θεσπίζει ενωσιακό κατάλογο αρτυματικών υλών και πρώτων υλών εγκεκριμένων για χρήση εντός και επί τροφίμων και καθορίζει τους όρους χρήσης τους.

(2) Με τον εκτελεστικό κανονισμό (ΕΕ) αριθ. 872/2012 της Επιτροπής (3) εγκρίθηκε ο κατάλογος των αρτυματικών υλών και εισήχθη ο εν λόγω κατάλογος στο μέρος Α του παραρτήματος I του κανονισμού (ΕΚ) αριθ. 1334/2008.

(3) Επικαιροποίηση του καταλόγου αυτού μπορεί να γίνεται σύμφωνα με την κοινή διαδικασία που αναφέρεται στο άρθρο 3 παράγραφος 1 του κανονισμού (ΕΚ) αριθ. 1331/2008, είτε ύστερα από πρωτοβουλία της Επιτροπής είτε ύστερα από αίτηση κράτους μέλους ή ενδιαφερόμενου μέρους.

(4) Ο ενωσιακός κατάλογος αρτυματικών υλών και πρώτων υλών που καθορίζονται στο παράρτημα I του κανονισμού (ΕΚ) αριθ. 1334/2008 περιέχει, μεταξύ άλλων, ορισμένες αρτυματικές ύλες για τις οποίες, κατά την έγκριση του καταλόγου με τον εκτελεστικό κανονισμό (ΕΕ) αριθ. 872/2012, η Ευρωπαϊκή Αρχή για την Ασφάλεια των Τροφίμων (στο εξής: Αρχή) δεν ήταν σε θέση να αποκλείσει, βάσει των διαθέσιμων στοιχείων, κίνδυνο για την ασφάλεια της υγείας του καταναλωτή, και, ως εκ τούτου, έκρινε ότι ήταν αναγκαία πρόσθετα στοιχεία για την ολοκλήρωση της αξιολόγησής τους. Οι εν λόγω ουσίες συμπεριλήφθηκαν στον ενωσιακό κατάλογο αρτυματικών υλών, αλλά υπό τον όρο ότι τα δεδομένα ασφάλειας για την αντιμετώπιση των ανησυχιών που εξέφρασε η Αρχή έπρεπε να υποβληθούν πριν από τη λήξη των συγκεκριμένων προθεσμιών που ορίζονται στο μέρος Α του παραρτήματος I του κανονισμού (ΕΚ) αριθ. 1334/2008. Μεταξύ των ουσιών που περιλαμβάνονται στον ενωσιακό κατάλογο αρτυματικών υλών και πρώτων υλών αλλά προσδιορίζονται με παραπομπή σε υποσημείωση σύμφωνα με την οποία απαιτείται από την Αρχή να ολοκληρώσει την αξιολόγηση υπήρχαν οι ακόλουθες πέντε ουσίες της αξιολόγησης της ομάδας αρτυματικών υλών 208 (FGE.208), συγκεκριμένα η p-μινθα-1,8-διεν-7-όλη (αριθ. FL 02.060), η μυρτενόλη (αριθ. FL 02.091), η μυρτενάλη (αριθ. FL 05.106), το οξικό p-μινθα-1,8-διεν-7-ύλιο (αριθ. FL 09.278) και το οξικό μυρτενύλιο (αριθ. FL 09.302). Η Αρχή ζήτησε πρόσθετα επιστημονικά στοιχεία, τα οποία υποβλήθηκαν στη συνέχεια από τους αιτούντες.

(5) Στην επιστημονική της γνώμη της 24ης Ιουνίου 2015 (4), η Αρχή αξιολόγησε τα υποβληθέντα στοιχεία και κατέληξε στο συμπέρασμα ότι η αντιπροσωπευτική ουσία της ομάδας, η ουσία p-μινθα-1,8-διεν-7-άλη (αριθ. FL 05.117), είναι γονιδιοτοξική in vivo και, επομένως, η χρήση της ως αρτυματικής ύλης προκαλεί ανησυχία ως προς την ασφάλεια.

(6) Σε συνέχεια της γνώμης αυτής, η Επιτροπή απέσυρε την εν λόγω ουσία από τον ενωσιακό κατάλογο αρτυματικών υλών με τον κανονισμό (ΕΕ) 2015/1760 (5).

(7) Δεδομένου ότι η ουσία p-μινθα-1,8-διεν-7-άλη (αριθ. FL 05.117) είναι αντιπροσωπευτική για τέσσερις άλλες ουσίες που περιλαμβάνονται στην αξιολόγηση της ομάδας αρτυματικών υλών 208 (FGE.208), η Επιτροπή απέσυρε περαιτέρω τις τέσσερις αυτές ουσίες από τον ενωσιακό κατάλογο με τον κανονισμό της (ΕΕ) 2016/637 (6).

(8) Όσον αφορά τις ουσίες: p-μινθα-1,8-διεν-7-όλη (αριθ. FL 02.060), μυρτενόλη (αριθ. FL 02.091), μυρτενάλη (αριθ. FL 05.106), οξικό p-μινθα-1,8-διεν-7-ύλιο (αριθ. FL 09.278) και οξικό μυρτενύλιο (αριθ. FL 09.302), οι αιτούντες για τις εν λόγω ουσίες ανέφεραν ότι είχαν δρομολογήσει ειδικές επιμέρους σειρές μελετών τοξικότητας επ’ αυτών για την αντιμετώπιση των ανησυχιών που εξέφρασε η Αρχή στη γνώμη που εξέδωσε στις 24 Ιουνίου 2015. Οι αιτούντες δεσμεύτηκαν να υποβάλουν τα νέα απαιτούμενα στοιχεία πριν από τις 30 Απριλίου 2016.

(9) Εν αναμονή της αξιολόγησης, από την Αρχή, των εν λόγω ουσιών, της ενδεχόμενης πλήρους αξιολόγησής τους σύμφωνα με τη διαδικασία της ειδικής ομάδας της Αρχής και της ολοκλήρωσης της επακόλουθης ρυθμιστικής διαδικασίας, η Επιτροπή εξέδωσε τον κανονισμό (ΕΕ) 2016/1244 (7) για τον περιορισμό των χρήσεων των εν λόγω αρτυματικών υλών, με παράλληλη διατήρηση του καθεστώτος τους ως υπό αξιολόγηση ουσιών.

(10) Οι αιτούντες υπέβαλαν επιστημονικές μελέτες και άλλα στοιχεία σχετικά με την αξιολόγηση έως τις 30 Απριλίου 2016.

(11) Η Αρχή, στις γνώμες που εξέδωσε στις 22 Μαρτίου 2017 (8) και στις 11 Δεκεμβρίου 2018 (9), αξιολόγησε τα υποβληθέντα στοιχεία και τα περαιτέρω πρόσθετα στοιχεία, απέκλεισε το ενδεχόμενο γονιδιοτοξικότητας για τις εν λόγω πέντε ουσίες και αποφάσισε ότι θα μπορούσαν να αξιολογηθούν σύμφωνα με τη διαδικασία αξιολόγησης των υφιστάμενων αρτυματικών υλών η οποία αναφέρεται στον κανονισμό (ΕΚ) αριθ. 1565/2000 της Επιτροπής (10). Για τον σκοπό αυτόν, η Αρχή ενέταξε τις εν λόγω πέντε ουσίες στην αξιολόγηση ομάδας αρτυματικών υλών 73 (FGE.73). Στις γνώμες που εξέδωσε στις 19 Σεπτεμβρίου 2017 (11) και στις 10 Δεκεμβρίου 2020 (12), η Αρχή επικαιροποίησε τις αξιολογήσεις της εν λόγω ομάδας ουσιών και κατέληξε στο συμπέρασμα ότι οι εν λόγω ουσίες δεν προκαλούν ανησυχία ως προς την ασφάλεια. Διατύπωσε επίσης συστάσεις για την αλλαγή της ονομασίας και των προδιαγραφών ορισμένων από τις ουσίες αυτές.

(12) Σύμφωνα με τον κανονισμό (ΕΚ) αριθ. 1334/2008, η Αρχή έπρεπε να ολοκληρώσει την αξιολόγηση για τις ακόλουθες 20 ουσίες της αξιολόγησης της ομάδας αρτυματικών υλών 203 (FGE.203 αναθ.1): δεκα-2,4-διεν-1-όλη (αριθ. FL 02.139), επτα-2,4-διεν-1-όλη (αριθ. FL 02.153), εξα-2,4-διεν-1-όλη (αριθ. FL 02.162), εννεα-2,4-διεν-1-όλη (αριθ. FL 02.188), εξα-2(trans),4(trans)-διενάλη (αριθ. FL 05.057), δεκατρια-2(trans),4(cis),7(cis)-τριενάλη (αριθ. FL 05.064), εννεα-2,4-διενάλη (αριθ. FL 05.071), 2,4-δεκαδιενάλη (αριθ. FL 05.081), επτα-2,4-διενάλη (αριθ. FL 05.084), πεντα-2,4-διενάλη (αριθ. FL 05.101), ενδεκα-2,4-διενάλη (αριθ. FL 05.108), δωδεκα-2,4-διενάλη (αριθ. FL 05.125), οκτα-2(trans),4(trans)-διενάλη (αριθ. FL 05.127), δεκα-2(trans),4(trans)-διενάλη (αριθ. FL 05.140), δεκα-2,4,7-τριενάλη (αριθ. FL 05.141), εννεα-2,4,6-τριενάλη (αριθ. FL 05.173), 2,4-οκταδιενάλη (αριθ. FL 05.186), trans-2,trans-4-εννεαδιενάλη (αριθ. FL 05.194), trans-2,trans-4-ενδεκαδιενάλη (αριθ. FL 05.196) και οξικό εξα-2,4-διενύλιο (αριθ. FL 09.573). Η Αρχή ζήτησε πρόσθετα επιστημονικά στοιχεία, τα οποία υποβλήθηκαν στη συνέχεια από τους αιτούντες.

(13) Οι ουσίες εξα-2(trans),4(trans)-διενάλη (αριθ. FL 05.057) και δεκα-2(trans),4(trans)-διενάλη (αριθ. FL 05.140) χρησιμοποιήθηκαν ως αντιπροσωπευτικές ουσίες για την εν λόγω ομάδα ουσιών και για τις ουσίες αυτές υποβλήθηκαν δεδομένα τοξικότητας.

(14) Στην επιστημονική της γνώμη της 26ης Μαρτίου 2014 (13), η Αρχή αξιολόγησε τα υποβληθέντα στοιχεία και κατέληξε στο συμπέρασμα ότι δεν μπορούσε να αποκλείσει τις ανησυχίες ως προς την ασφάλεια για τις δύο αντιπροσωπευτικές ουσίες της ομάδας. Ως εκ τούτου, η Αρχή δεν μπόρεσε να ολοκληρώσει την αξιολόγηση των ουσιών που ανήκουν στην ομάδα FGE 203.

(15) Οι αιτούντες για τις εν λόγω ουσίες ανέφεραν ότι είχαν δρομολογήσει διάφορες ειδικές μελέτες τοξικότητας για τις ουσίες της ομάδας αυτής προς αντιμετώπιση των ανησυχιών τις οποίες εξέφρασε η Αρχή στη γνώμη που εξέδωσε στις 26 Μαρτίου 2014.

(16) Η Αρχή ζήτησε περαιτέρω στοιχεία σχετικά με την ταυτότητα και τον χαρακτηρισμό, καθώς και στοιχεία σχετικά με τον όγκο παραγωγής και την πρόσληψη, ώστε να καταστεί δυνατή η ορθή εκτίμηση της έκθεσης προκειμένου να αξιολογηθεί πλήρως η ασφάλεια των εν λόγω ουσιών.

(17) Οι αιτούντες δεσμεύτηκαν να υποβάλουν τα νέα απαιτούμενα στοιχεία πριν από τις 30 Σεπτεμβρίου 2016. Εν αναμονή της υποβολής των πρόσθετων στοιχείων, της αξιολόγησης, από την Αρχή, της γονιδιοτοξικότητας των εν λόγω ουσιών, της ενδεχόμενης πλήρους αξιολόγησής τους σύμφωνα με τη διαδικασία της ειδικής ομάδας της Αρχής και της ολοκλήρωσης της επακόλουθης ρυθμιστικής διαδικασίας, η Επιτροπή εξέδωσε τον κανονισμό (ΕΕ) 2017/378 (14) για τον περιορισμό των χρήσεων των εν λόγω αρτυματικών υλών, με παράλληλη διατήρηση του καθεστώτος τους ως υπό αξιολόγηση ουσιών.

(18) Οι αιτούντες υπέβαλαν επιστημονικές μελέτες και στοιχεία σχετικά με την αξιολόγηση έως τις 30 Σεπτεμβρίου 2016.

(19) Η Αρχή, στη γνώμη που εξέδωσε στις 5 Ιουνίου 2018 (15), αξιολόγησε τα υποβληθέντα στοιχεία, απέκλεισε το ενδεχόμενο γονιδιοτοξικότητας για τις εν λόγω ουσίες και αποφάσισε ότι θα μπορούσαν να αξιολογηθούν σύμφωνα με τη διαδικασία αξιολόγησης των υφιστάμενων αρτυματικών υλών η οποία αναφέρεται στον κανονισμό (ΕΚ) αριθ. 1565/2000. Για τον σκοπό αυτόν, η Αρχή ενέταξε 16 από τις εν λόγω ουσίες στην αξιολόγηση της ομάδας αρτυματικών υλών 70 (FGE.70) και τέσσερις από αυτές στην αξιολόγηση της ομάδας αρτυματικών υλών 05 (FGE.05). Στις γνώμες που εξέδωσε στις 5 Ιουνίου 2019 (16) και στις 26 Ιουνίου 2019 (17), επικαιροποίησε τις αξιολογήσεις των ουσιών που περιλαμβάνονται στην αξιολόγηση της ομάδας αρτυματικών υλών 70 αναθεώρηση 1 (FGE.70 Rev1) και στην αξιολόγηση της ομάδας αρτυματικών υλών 05 αναθεώρηση 3 (FGE.05 Rev3), αντίστοιχα. Όσον αφορά τις 16 ουσίες της FGE 70 Rev.1, η Αρχή κατέληξε στο συμπέρασμα ότι δεν προκαλούν ανησυχία ως προς την ασφάλεια και διατύπωσε συστάσεις για την αλλαγή της ονομασίας και των προδιαγραφών ορισμένων από τις ουσίες αυτές. Όσον αφορά τις τέσσερις ουσίες της FGE.05 Rev.3, η Αρχή κατέληξε επίσης στο συμπέρασμα ότι δεν προκαλούν ανησυχία ως προς την ασφάλεια και διατύπωσε συστάσεις για την αλλαγή της ονομασίας και των προδιαγραφών ορισμένων από τις τέσσερις αυτές ουσίες.

(20) Κατά συνέπεια, το παράρτημα I μέρος Α του κανονισμού (ΕΚ) αριθ. 1334/2008 θα πρέπει να τροποποιηθεί αναλόγως.

(21) Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1 Το παράρτημα I μέρος Α του κανονισμού (ΕΚ) αριθ. 1334/2008 τροποποιείται σύμφωνα με το παράρτημα του παρόντος κανονισμού.

Άρθρο 2 Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 5 Σεπτεμβρίου 2022. Για την Επιτροπή Η Πρόεδρος Ursula VON DER LEYEN

(1) ΕΕ L 354 της 31.12.2008, σ. 34.

(2) ΕΕ L 354 της 31.12.2008, σ. 1.

(3) Εκτελεστικός κανονισμός (ΕΕ) αριθ. 872/2012 της Επιτροπής, της 1ης Οκτωβρίου 2012, για την έγκριση του καταλόγου αρτυματικών υλών που προβλέπεται στον κανονισμό (ΕΚ) αριθ. 2232/96 του Ευρωπαϊκού Κοινοβουλίου και του Συμβουλίου, την εισαγωγή του καταλόγου αυτού στο παράρτημα I του κανονισμού (ΕΚ) αριθ. 1334/2008 του Ευρωπαϊκού Κοινοβουλίου και του Συμβουλίου και για την κατάργηση του κανονισμού (ΕΚ) αριθ. 1565/2000 της Επιτροπής και της απόφασης 1999/217/ΕΚ της Επιτροπής (ΕΕ L 267 της 2.10.2012, σ. 1).

(4) Επιστημονική γνώμη για την αξιολόγηση της ομάδας αρτυματικών υλών 208 αναθεώρηση 1 (FGE.208Rev1): «Consideration of genotoxicity data on representatives for 10 alicyclic aldehydes with the α,β-unsaturation in ring/side-chain and precursors from chemical subgroup 2.2 of FGE.19». EFSA Journal 2015· 13(7):4173, 28 σ., doi:10.2903/j.efsa.2015.4173. Διαθέσιμο στο διαδίκτυο στη διεύθυνση: www.efsa.europa.eu/efsajournal

(5) Κανονισμός (ΕΕ) 2015/1760 της Επιτροπής, της 1ης Οκτωβρίου 2015, για την τροποποίηση του παραρτήματος I του κανονισμού (ΕΚ) αριθ. 1334/2008 του Ευρωπαϊκού Κοινοβουλίου και του Συμβουλίου όσον αφορά την αφαίρεση της αρτυματικής ύλης p-μινθα-1,8-διεν-7-άλης από τον ενωσιακό κατάλογο (ΕΕ L 257 της 2.10.2015, σ. 27).

(6) Κανονισμός (ΕΕ) 2016/637 της Επιτροπής, της 22ας Απριλίου 2016, για την τροποποίηση του παραρτήματος I του κανονισμού (ΕΚ) αριθ. 1334/2008 του Ευρωπαϊκού Κοινοβουλίου και του Συμβουλίου όσον αφορά την αφαίρεση ορισμένων αρτυματικών υλών από τον ενωσιακό κατάλογο (ΕΕ L 108 της 23.4.2016, σ. 24).

(7) Κανονισμός (ΕΕ) 2016/1244 της Επιτροπής, της 28ης Ιουλίου 2016, για την τροποποίηση του παραρτήματος I του κανονισμού (ΕΚ) αριθ. 1334/2008 του Ευρωπαϊκού Κοινοβουλίου και του Συμβουλίου όσον αφορά ορισμένες αρτυματικές ύλες από μια ομάδα συγγενών ενώσεων με α,β-ακόρεστη δομή (ΕΕ L 204 της 29.7.2016, σ. 7).

(8) Επιστημονική γνώμη για την αξιολόγηση της ομάδας αρτυματικών υλών 208 αναθεώρηση 2 (FGE.208Rev2): «Consideration of genotoxicity data on alicyclic aldehydes with a,b-unsaturation in ring/side-chain and precursors from chemical subgroup 2.2 of FGE.19». EFSA Journal 2017· 15(5):4766. https://doi.org/10.2903/j.efsa.2017.4766.

(9) Επιστημονική γνώμη για την αξιολόγηση της ομάδας αρτυματικών υλών 208 αναθεώρηση 3 (FGE.208Rev3): «Consideration of genotoxicity data on alicyclic aldehydes with alpha,beta-unsaturation in ring/side-chain and precursors from chemical subgroup 2.2 of FGE.19». EFSA Journal 2019· 17(1):5569. https://doi.org/10.2903/j.efsa.2019.5569.

(10) Κανονισμός (ΕΚ) αριθ. 1565/2000 της Επιτροπής της 18ης Ιουλίου 2000 περί θεσπίσεως μέτρων έγκρισης ενός προγράμματος αξιολόγησης, σε εφαρμογή του κανονισμού (ΕΚ) αριθ. 2232/96 του Ευρωπαϊκού Κοινοβουλίου και του Συμβουλίου (ΕΕ L 180 της 19.7.2000, σ. 8).

(11) Επιστημονική γνώμη για την αξιολόγηση της ομάδας αρτυματικών υλών 73 αναθεώρηση 4 (FGE.73Rev4): «Consideration of alicyclic alcohols, aldehydes, acids and related esters evaluated by JECFA (59th and 63rd meeting) structurally related to primary saturated or unsaturated alicyclic alcohols, aldehydes, acids and esters evaluated by EFSA in FGE.12Rev5». EFSA Journal 2017· 15(11):5010. doi: 10.2903/j.efsa.2017.5010. Διατίθεται στη διεύθυνση: www.efsa.europa.eu/efsajournal.

(12) Επιστημονική γνώμη για την αξιολόγηση της ομάδας αρτυματικών υλών 73 αναθεώρηση 5 (FGE.73Rev5): «Consideration of alicyclic alcohols, aldehydes, acids and related esters evaluated by JECFA (59th, 63rd and 86th meeting) and structurally related to substances evaluated in FGE.12Rev5, EFSA Journal 2020· 18(1):5970. doi: 10.2903/j.efsa.2020.5970. Διαθέσιμο στο διαδίκτυο στη διεύθυνση: www.efsa.europa.eu/efsajournal

(13) Επιστημονική γνώμη για την αξιολόγηση της ομάδας αρτυματικών υλών 203 αναθ. 1 (FGE.203 Rev1): EFSA CEF Panel (ομάδα της EFSA για τα υλικά επαφής με τρόφιμα, τα ένζυμα, τις αρωματικές ύλες και τα βοηθητικά μέσα επεξεργασίας), 2014. Επιστημονική γνώμη για την αξιολόγηση της ομάδας αρτυματικών υλών 203 αναθεώρηση 1 (FGE.203Rev1): «α,β-unsaturated aliphatic aldehydes and precursors from chemical subgroup 1.1.4 of FGE.19 with two or more conjugated double-bonds and with or without additional non-conjugated double-bonds». EFSA Journal 2014· 12(4):3626, 31 σ., doi:10.2903/j.efsa.2014.3626. Διαθέσιμο στο διαδίκτυο στη διεύθυνση: www.efsa.europa.eu/efsajournal

(14) Κανονισμός (ΕΕ) 2017/378 της Επιτροπής, της 3ης Μαρτίου 2017, για την τροποποίηση του παραρτήματος I του κανονισμού (ΕΚ) αριθ. 1334/2008 του Ευρωπαϊκού Κοινοβουλίου και του Συμβουλίου όσον αφορά ορισμένες αρτυματικές ύλες (ΕΕ L 58 της 4.3.2017, σ. 14).

(15) Επιστημονική γνώμη για την αξιολόγηση της ομάδας αρτυματικών υλών 203 αναθεώρηση 2 (FGE.203Rev2): «alpha,beta-unsaturated aliphatic aldehydes and precursors from chemical subgroup 1.1.4 of FGE.19 with two or more conjugated double-bonds and with or without additional non-conjugated double-bonds». EFSA Journal 2018· 16(7):5322.

(16) Επιστημονική γνώμη για την αξιολόγηση της ομάδας αρτυματικών υλών 70 αναθεώρηση 1 (FGE.70Rev1): «Consideration of aliphatic, linear, α,β-unsaturated, di- and trienals and related alcohols, acids and esters evaluated by JECFA (61st-68th-69th meeting)». EFSA Journal 2019· 17(7):5749.

(17) Επιστημονική γνώμη για την αξιολόγηση της ομάδας αρτυματικών υλών 5 αναθεώρηση 3 (FGE.05Rev3): «Branched- and straight-chain unsaturated aldehydes, dienals, unsaturated and saturated carboxylic acids and related esters with saturated and unsaturated aliphatic alcohols and a phenylacetic acid related ester from chemical groups 1, 2, 3, 5 and 15». EFSA Journal 2019· 17(8):5761.